اوکراینانین رادیکال پارتییادان اولان دئپوتاتلاری یئنیدن کییئوین نووه دؤولتی ستاتوسونون گئری قایتاریلماسینی تکلیف ائدیبلر.
آخار.آذ خبر وئریر کی، یئنی قانون لاییحه سی رادانین رسمی سایتیندا قئیدییاتدان کئچیب. هله لیک قانون لاییحه سینین تام متنی یاییملانماییب.
رادیکاللار اوکراینانین 1968-جی ایلدن بو یانا قوشولدوغو نووه سیلاحلارینین یاییلماماسی حاققیندا راضیلاشمادان چیخماسینی ایستییرلر.
قید ائدک کی، سووئت سوسیالیست رئسپوبلیکالاری بیرلیگی نین سقوطوندان سونرا اوکراینا نووه سیلاحلارینا مالیک اولوب. 1993-جو ایلده کییئو بوداپئشت راضیلاشماسینا ایمضا آتیب. بو راضیلاشمایا اساسا، اوکراینا رسما نووه سیلاحلاریندان ایمتینا ائدیب و بونون قارشیلیغیندا بؤیوک بریتانییا، آمئریکا بیرلشمیش شتاتلاری و روسییادان اؤز تهلوکه سیزلیگینه ضمانت آلیب.
azb_Arab azb_Arab azb_Arab azb_Arab